થાનગઢ ટાઉનમા સર્વોદય સોસાયટીમાં આવેલી શાળા નંબર ૦૪ પાસે શાળા છૂટવાના સમયે પોતાના બાળકોને લેવા આવેલા અમુક નાગરિકોને શંકાસ્પદ માણસ ધ્યાને પડતા, તાત્કાલિક તેને પકડી, કોઇપણ બાબત વેરીફાઈ કર્યા વગર શંકા આધારે બે ત્રણ તમાચા મારી દેવાનો બનાવ બનેલ હતો. પરંતુ પોલીસ તપાસ કરતા આ શખ્સ શાળાઓમાં કાગળ કામની કલા શીખવતો હોવાનું ખુલ્યું હતું. પોલીસે આ ઈસમને પોલીસ સ્ટેશન ખાતે લાવી, પૂછપરછ કરવામાં આવતા, પોતાનું નામ પ્રદીપભાઇ રમેશભાઈ બારોટ હોવાનું અને પોતે અમદાવાદ શહેરના ઓઢવ વિસ્તારમાં આવેલ જીવન જ્યોત સોસાયટીમાં રહેતો હોવાનું તેમજ પોતે દર વર્ષે સ્કુલ ખુલતા, બાળકોને કાગળની કલા બતાવવા તથા વેસ્ટમાંથી બેસ્ટ વસ્તુ બનાવવાની કળા શીખવાડવા તથા તે અંગેનું સાહિત્ય તથા ચોપડીઓ વહેંચવા આવેલાની હકીકત જણાવી હતી.